《题横野楼》
明代·唐桂芳

夜凉天地疑无暑，雨过溪山都是云。野色每从楼上得，秋光肯向市中分。

凭谁唤起篴三弄，容我借来鹤一群。定有仙人沽酒醉，海波新染白榴裙。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。